CELEX: C2006/294/110
Language: et
Date: 2006-12-02 00:00:00
Title: Kohtuasi T-264/06: 22. septembril 2006 esitatud hagi — DC-HADLER NETWORKS versus komisjon

2.12.2006   
            
            
               ET
            
            
               Euroopa Liidu Teataja
            
            
               C 294/53
            
         22. septembril 2006 esitatud hagi — DC-HADLER NETWORKS versus komisjon
   (Kohtuasi T-264/06)
   (2006/C 294/110)
   Kohtumenetluse keel: prantsuse
   Pooled
   
      Hageja: DC-HADLER NETWORKS SA (Brüssel, Belgia) (esindaja: advokaat L. Muller)
   
      Kostja: Euroopa Ühenduste Komisjon
   Hageja nõuded
   
               —
            
            
               Tunnistada käesolev hagi vastuvõetavaks ja põhjendatuks;
            
         
               —
            
            
               tühistada vaidlustatud otsus.
            
         Väited ja peamised argumendid
   Käesoleva kohtuasja hageja on pakkuja pakkumismenetluses, mis käsitleb projekti EuropeAid/122742/C/SUP/RU nimega “Social Integration of the Disabled in Privolzhsky Federal Okrug — Supply of social integration and rehabilitation-related equipment for the disabled and IT and office equipment for the information network”, mis kuulub riiklikku tegevusprogrammi Tacis 2003. (1) Komisjon teavitas 20. juuni 2006. aasta kirjas hagejat sellest, et tema pakkumine on 1., 2. ja 4. partii osas vastu võetud. Sellele vaatamata saatis komisjon hagejale 14. juulil kirja, milles teatas talle, et tellija otsustas pakkumismenetluse tühistada ja temaga lepingut mitte alla kirjutada ebapiisava konkurentsi tõttu. Käesolevas hagis nõuab hageja viimati nimetatud kirjas sisalduva otsuse tühistamist.
   Oma hagi toetuseks esitab hageja kaks väidet.
   Esimene väide tugineb oluliste menetlusnormide rikkumisele, kuna hageja arvates on komisjon ebapiisavalt põhjendanud oma otsust jätta hagejaga leping sõlmimata. Hageja väidab, et komisjon täpsustas, et tema otsus põhines nõukogu määruse nr 1605/2002 (2) artiklil 101 alles pärast hageja sellekohast taotlust, mille ta esitas komisjonile 17. juulil 2006 saadetud kirjas. Hageja arvates ei võimaldanud vaidlusaluse komisjoni otsuse toetuseks esitatud põhjendused kontrollida, mis põhjusel ta muutis oma varasemat otsust sõlmida hagejaga leping. Hageja väidab, et see komisjonipoolsete põhjenduste ebatäpsus on seda olulisem, kuna komisjon on muutnud oma varasemat ametlikku seisukohta.
   Teine väide tugineb EÜ artikli 253 rikkumisele. Hageja leiab, et pakkumismenetlust ebapiisava konkurentsi tõttu tagasi võttes on komisjon teinud ilmse ja olulise vea, põhjendades oma otsust ebatäpselt ja ebapiisavalt, kuna varem on hagejaga sõlmitud mitu lepingut, kui ta olnud ainus pakkuja.
   
      (1)  Programm põhineb nõukogu 29. detsembri 1999. aasta määrusel (EÜ, Euratom) nr 99/2000 abi andmise kohta partnerriikidele Ida-Euroopas ja Kesk-Aasias (EÜT 2000, L 12, lk 1; ELT eriväljaanne 11/33, lk 107).
   
      (2)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).